b'\n_START_ARTICLE_\nKnarrevik\n_START_PARAGRAPH_\nKnarrevik (ogs\xc3\xa5 referert til som Knarrevika) er et tettsted i Fjell kommune i Hordaland, og er sammen med Straume en del av tettstedet Knarrevik/Straume. Knarrevik ligger p\xc3\xa5 \xc3\xb8stsiden av Litle-Sotra. Om man f\xc3\xb8lger riksvei 555 fra Bergen mot Sotra vil man passere Knarrevik like etter Sotrabroen.  _NEWLINE_Tettstedets navn kommer av vikingenes frakteb\xc3\xa5t knarr og viser at stedet har en lang historie. Knarrevik har i tidligere tider v\xc3\xa6rt en del av et beiteomr\xc3\xa5de for sau. I nyere tid er Knarrevik mer kjent som tettsted og industriomr\xc3\xa5de. En av dagens viktige industriarbeidsplasser i Knarrevik er Norwegian Talc, som produserer tilsettingsstoffer til maling. _NEWLINE_Hjelteryggen skule og Liljevatnet skule (ferdig bygget i 2005) har erstattet Knarrevik skole. Liljevatnet skule er bygget like ved festningsverker fra 2. verdenskrig. _NEWLINE_Knarrevik har postnummer 5355.'